สวัสดีค่ะ คือหนูมีเพศสัมพันธ์กับแฟนตอนมีประจำเดือนค่ะไม่ได้ใส่ถุงยางแล้วแฟนหลั่งใน แล้วหนูซื้อยาคุมฉุกเฉินมากินแล้วรู้สึกว่ามีตกขาวเยอะผิดปกติ ตอนช่วงหมดประจำเดือนก็มีเลือดออกกระปริบกะปอย แล้วตอนที่หนูไปเล่นน้ำกับแฟนรู้สึกว่าเหนื่อยง่ายมากค่ะ ขอบสำหรับคำตอบนะค่ะ
สวัสดีค่ะ การมีเพศสัมพันธ์ ถ้าเป็นช่วงมีเลือดประจำเดือนจริงๆ มีโอกาสตั้งครรภ์ได้น้อยมากค่ะ เพราะจะเป็นช่วงที่ไม่มีการตกไข่แต่อย่างไรก็ตาม ไม่แนะนำการมีเพศสัมพันธ์ในช่วงมีประจำเดือนเพื่อสุขอนามัยที่ดี และหากเป็นเลือดที่ออกจากสาเหตุอื่นที่ไม่ใช่ประจำเดือน อาจทำให้เข้าใจผิด และเกิดการตั้งครภ์ได้หลังการใช้ยาคุมฉุกเฉินอาจมีผลข้างเคียงทำให้เลือดออกผิดปกติทางช่องคลอดตามมาได้ภายในประมาณ 1-2 สัปดาห์ และอาจทำให้ประจำเดือนมาคลาดเคลื่อนไปได้ อาการเหนื่อยง่ายไม่ใช่อาการที่จำเพาะเจาะจงต่อการตั้งครรภ์ แนะนำซื้อชุดตรวจครรภ์ทางปัสสาวะมายืนยันอีกครั้ง ให้ผลบวกได้ 10-14 วันหลังปฏิสนธิค่ะ